CELEX: 22004D0007
Language: hr
Date: 2004-02-06 00:00:00
Title: Odluka Zajedničkog odbora EGP-a br. 7/2004 od 6. veljače 2004. o izmjeni Priloga V. (Sloboda kretanja radnika) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               285
            
         22004D0007
   
               L 116/52
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 7/2004
   od 6. veljače 2004.
   o izmjeni Priloga V. (Sloboda kretanja radnika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog V. Sporazumu je izmijenjen Odlukom Zajedničkog odbora EGP-a br. 191/1999 od 17. prosinca 1999. (1).
            
         
               (2)
            
            
               Odlukom br. 191/1999 u Prilogu V. (Slobodno kretanje radnika) i Prilogu VIII. (Pravo poslovnog nastana) uvedene su nove sektorske prilagodbe za Lihtenštajn koje je potrebno izmijeniti u skladu sa Sporazumom o sudjelovanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u Europskom gospodarskom prostoru, koji je potpisan u Luksemburgu 14. listopada 2003.
            
         
               (3)
            
            
               Odluka Komisije 2003/8/EZ od 23. prosinca 2002. o provedbi Uredbe Vijeća (EEZ) br. 1612/68 o kontroli slobodnih radnih mjesta i ponuda za zaposlenje (2) treba se unijeti u Sporazum,
            
         ODLUČIO JE:
   Članak 1.
   Tekst točke 7. (Odluka Komisije 93/569/EZ) Priloga V. Sporazumu zamjenjuje se sljedećim:
   
      „32003 D 0008: Odluka Komisije 2003/8/EZ od 23. prosinca 2002. o provedbi Uredbe Vijeća (EEZ) br. 1612/68 o kontroli slobodnih radnih mjesta i ponuda za zaposlenje (SL L 5, 10.1.2003., str. 16.).”
   
   Članak 2.
   Tekstovi Odluke 2003/8/EZ na islandskom i norveškom jeziku, koji se objavljuju u Dodatku o EGP-u Službenog lista Europske unije, vjerodostojni su.
   Članak 3.
   Ova Odluka stupa na snagu 7. veljače 2004. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. veljače 2004.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 74, 15.3.2001., str. 29.
   
      (2)  SL L 5, 10.1.2003., str. 16.
   
      (3)  Ustavni zahtjevi nisu navedeni.